Phokis — Delphi — undated
Region: Central Greece (IG VII-IX) — Delphi 

[αρχοντος ηρακλειδα τ]ου ευκλειδα μηνος ενδυσποιτρο[πιου βουλευ]οντων αθανιωνος του κλεοξενιδα φι[λονικου το]υ νικια στρατωνος του νικοδαμου εμμενιδα [του τιμολ]εωνος επι τοισδε απεδοτο σατυρα ανδρονικου [συνευδ]οκεοντων και των υιων αυτας σατυρου και καλ[------]ς τωι απολλωνι τωι πυθιωι σωμα γυναικειον [οικογενες α ο]νομα παραμονα τιμας αργυριου μναν τεσ[σαρων και ημιμν]αιου και ταν τιμαν εχοντι πασαν. βε[β]αιωτηρ κατα τους νομους τας πολιος καλλιας ευκλειδα εφ ωιτε ελευθεραν ειμεν παραμοναν και ανεφαπτον απο παντων τον παντα βιον ποιουσαν ο κα θελη και αποτρεχουσαν οις κα θελη. ει δε τις εφαπτοιτο παραμονας επι καταδουλισμωι βεβαιον παρεχοντω τωι θεωι ταν ωναν οι τε αποδομενοι και ο βεβαιωτηρ βεβαιουτω κυριος δε εστω ο παρατυχων συλεων παραμοναν ως ελευθεραν αζαμιος ων και ανυποδικος πασας δικας και ζαμιας. μαρτυροι οι ιερεις του απολλωνος αιακιδας βαβυλου ξενοκρατης αγησιλαου και ιδιωται ευκλειδας δεινων.